《曩从玉泉道人见寿亭侯印大可方二寸并解池龙》
宋代·陈杰

玉泉寺中三钮铜，十年解池讨业龙。
当时何不佐取流马出，火业重开两都日。
玄潭观中半圭铁，千年龙沙拟蛟孽。
当时何不唤取泉阿归，汛洒河洛风雷飞。
白衣摇櫓天难料，鸡犬云中帝亲召。
汉陵无树兮晋国成丘，待侯不来兮仙又竟去而莫留，
徒使我百世而下生閒愁。荆州看印心尚烈，
洪州看剑头如雪。